## Pitanja za intervju

### Plan intervjua

|  |  |
| --- | --- |
| Sustav: | Trgovina zdrave hrane |
| Projekt: | Evidencija stanja na skladištu u trgovini |
| Učesnik(ci): | Prodavač u trgovini, voditelj trgovine |
| Datum: | 13.4.2021. |
| Vrijeme: | 12:30 |
| Mjesto: | Rijeka |
| Trajanje: | 30 min |
| Namjena: | Definirati način jednostavnijeg evidentiranja stanja robe na skladištu u trgovini/podružnicama |
| Dokumenti: |  |

### Detalji o korisniku sustava

|  |  |
| --- | --- |
| Ime i prezime: | Ivo Ivić, Maja Majić |
| Firma/odjel: | Tvornica zdrave hrane |
| Uloga u sustavu: | Ivo Ivić - prodavač, Maja Majić - voditelj trgovine |

### Zadaci korisnika

|  |
| --- |
| Na koje načine akter koristi sustav? |
| Prodavači zajedno sa voditeljima trgovine evidentiraju stanje (robu) na skladištu u trgovini. Roba se može nalaziti na više lokacija ako trgovina ima više podružnica. Voditelji također mogu voditi evidenciju o korisnicima, tj. Mogu dodavati nove korisnike u sustav, ažurirati podatke o postojećim korisnicima ili brisati korisnike iz sustava. |
| Koje zadatke izvršava/za koje je odgovoran? |
| Svi djelatnici unutar odjela (trgovci, voditelj) evidentiraju stanje na skladištu u trgovini, dok samo voditelji trgovine mogu evidentirati korisnike u sustavu. |
| Kome je odgovoran za izvršavanje zadataka? |
| Trgovac je odgovoran svom voditelju podružnice, dok je voditelj odgovoran svom nadređenom. |
| Na koji način se izvršavaju zadaci? Opis! |
| Djelatnici u trgovini su podijeljeni prema svojim zaduženjima koje održavaju. Trgovci i voditelji evidentiraju stanje robe na skladištu kroz ovaj jednostavan sustav sa najbitnijim informacijama (kategorija robe, naziv robe, količina robe, te lokacija, odnosno u kojoj podružnici se skladišti), dok voditelji imaju zaduženje i da evidentiraju korisnike u sustav (odnosno zaposlenike). |
| Postoje li problemi i koji su u izvršavanju zadataka? |
| S obzirom na vrlo jednostavan način izvršavanja zadataka, ne postoje problemi. |

### Identifikacija problema

Pitanja ponoviti više puta!

| Na koje probleme korisnik nailazi tijekom posla? |
| --- |
| Nedefiniran način evidentiranja robe na skladištu, odnosno da je svaki korisnik na svoj način vršio evidenciju ručnim pisanjem što je dovodilo do problema kod objedinjavanja svih podataka o stanju na skladištu. |
| Postoje li standardni načini rješavanja tih problema? |
| Implementiranjem jednostavnog sustava za vođenje evidencije robe na skladištu bi uvelike olakšao problem, tj. Samu evidenciju robe. |
| Postoji li bolji način za riješiti problem? |
| Da, implementacija novog sustava koji je prilagođen problemu. |

### Sumarizacija problema

* Grupirati probleme, opisati ih vlastitim riječima
* Pročitati to korisniku!
* Slaže li se ovo što je napisano s korisnikovim očekivanjima?
* Navesti 3-4 najbitnije stavke za implementaciju

|  |
| --- |
| Najveći problem je bio nedefiniran način evidentiranja robe na skladištu, odnosno da je svaki korisnik na svoj način vršio evidenciju ručnim pisanjem što je dovodilo do problema kod objedinjavanja svih podataka o stanju na skladištu. A s obzirom i na moguću veliku količinu robe na skladištu, želimo implementirati sustav za jednostavnije, preglednije i brže organiziranje skladišta. Kroz našu web aplikaciju omogućilo bi se i dodavanje više lokacija što znači da se može pratiti i stanje na više lokacija tj. podružnica neke trgovine. Aplikacija je zamišljena da ju mogu koristiti sami vlasnici ili voditelji poslovnice te prodavači.  Stavke implementacije bi bile:   * Popis korisnika * Popis lokacija * Evidencija stanja   Odabirom Popisa korisnika prikazivao bi se popis svih unesenih korisnika aplikacije. Na stranici prikaza popisa bilo bi moguće unijeti podatke novog korisnika, ažurirati podatke već unesenih korisnika te brisati korisnike.  Odabirom Popis lokacija prikazivao bi se popis svih lokacija na kojima se nalaze podružnice neke trgovine. Na stranici prikaza popisa lokacija bilo bi moguće unijeti podatke nove lokacije, ažurirati podatke već unesenih lokacija, te izbrisati lokacije.  Odabirom Evidencije stanja prikazivao bi se popis unesene robe, te na kojoj lokaciji tj. u kojoj podružnici se nalazi. Na stranici prikaza evidencije stanja bilo bi moguće unijeti podatke o određenoj robi, te joj dodijeliti lokaciju na kojoj će biti uskladištena, ažurirati podatke već unesene robe ili postojeću robu premjestiti na novu lokaciju, te izbrisati robu sa stanja. |

### Identificiranje nefunkcionalnih zahtjeva

|  |
| --- |
| Koju razinu edukacije ima korisnik? |
| U velikom postotku srednju razinu edukacije. |
| Koju razinu vještina rada na računalu ima korisnik kojem je sustav namijenjen? |
| Srednju razinu. Zbog toga sustav koji se izrađuje mora biti intuitivan i jednostavan. |
| Koji drugi informatički sustavi se koriste u firmi i na kojim platformama? |
| Poduzeće koristi različite sustave za specifične poslovne procese. |
| Kako se novi sustav može povezati s postojećim IT sustavima? Postoji li potreba za tim? |
| Nema potrebe za tim jer bi se radilo o sustavu koji bi bio korišten samo radi lakše i bolje evidencije. |
| Postoje li planovi za nadogradnju postojećih sustava ili platformi? |
| Postoje ali oni ne bi imali utjecaj na implementaciju i korištenje ovog sustava. |
| Koja su očekivanja korisnika od novog sustava? |
| Očekivanja su u smislu lakšeg i kvalitetnijeg praćenja/evidentiranja stanja na skladištu. |
| Kakvu vrstu dokumentacije korisnik očekuje na kraju? |
| Dokumentaciju u smislu da na jednostavan način može doći do podatka recimo o određenim lokacijama na kojima je određena roba. |
| U kojoj mjeri bi sustav trebao biti dostupan? |
| Trebao bi biti dostupan voditeljima trgovine te prodavačima. S time da voditelj ima funkciju dodavanja novih prodavača. |
| Koja su očekivanja korisnika vezana uz performanse sustava? |
| Visoka. S obzirom da se ne radi o složenijem sustavu. |
| Tko će održavati i konfigurirati sustav? |
| Autori aplikacije. |
| Kako bi se sustav trebao instalirati i konfigurirati? |
| Sustav je zamišljen kao web aplikacija te nije potrebno ništa instalirati pošto joj se pristupa preko web preglednika. |
| Koji su planovi za backup podataka? |
| Jedini podaci za koje je potreban backup podataka su podaci o korisnicima i stanju na skladištu a oni će se backup-ati jednom tjedno.  Koji su sigurnosni zahtjevi? |
| Sigurnost povjerljivih podataka o korisniku poput imena, prezimena, OIB-a i sl. |
| Kako će se sustav distribuirati? |
| Sustavu se pristupa preko web preglednika. |
| Postoje li još neke specifičnosti ili zahtjevi o kojima bi trebalo voditi računa? |
| Ne postoje. |